ЗАПОВЕД

**№ ПО-09-495/ 18.10.2021 г.**

На основание чл. 3, ал. 4 от Устройствения правилник на Областните дирекции „Земеделие” (обн. ДВ, бр. 7 / 26.01.2009 г.), чл. 37в, ал. 4 от Закона за собствеността и ползването на земеделските земи /ЗСПЗЗ/, чл. 75а, ал.1 от Правилника за прилагане на закона за собствеността и ползването на земеделските земи /ППЗСПЗЗ/ и във връзка с изготвения доклад от комисията, назначена със Заповед № РД-04-120/02.08.2021г., на Директора на ОД „Земеделие”- гр. Добрич, изменена със Заповед № РД-04-120-1/27.08.2021г. на Директора на ОД „Земеделие”- гр. Добрич и допълнителни указания до комисиите със Заповед № РД-04-121/02.08.2021г. на Директора на ОД „Земеделие”- гр. Добрич, за землището на **с. Бистрец ЕКАТТЕ 04193**, общ. Крушари, обл. Добрич.

**НАРЕЖДАМ**

Разпределям масивите за ползване в землището на **с. Бистрец ЕКАТТЕ 04193**, общ. Крушари, обл.Добрич с обща площ от 8186,908 дка по правно основание, между 38 бр. ползватели.

В границите на масивите за ползване в землището, съобразно споразумението са разпределени земи по чл.37в, ал.3, т.2 от ЗСПЗЗ с обща площ от 8,669 дка, с дължимо рентно плащане в размер на 60,00 лв/дка.

Съгласно чл. 37в, ал.7 от ЗСПЗЗ и чл. 72, ал. 1 от ППЗСПЗЗ, ползвателите внасят дължимите суми за определените земи по чл.37в, ал.3, т.2, в срок до 3 месеца от публикуване на настоящата заповед, по следната сметка за чужди средства на Областна дирекция „Земеделие“ – гр. Добрич:

IBAN: **BG77 UNCR 7000 3319 7077 69**

BIC: **UNCRBGSF**

Банка: **УНИКРЕДИТ БУЛБАНК АД**

За ползвателите, които не са заплатили сумите за ползваните земи по чл. 37в, ал. 3, т. 2 съгласно настоящата заповед, директорът на Областна дирекция "Земеделие" издава заповед за заплащане на трикратния размер на средното годишно рентно плащане за землището. В 7-дневен срок от получаване на заповедта ползвателите превеждат сумите по сметка на Областна дирекция "Земеделие" – гр. Добрич.

По реда на чл. 37в, ал.10 от ЗСПЗЗ, в границите на масивите за ползване в землището, съобразно споразумението, са разпределени земи от ДПФ, с обща площ от 30,676 дка. Дължимите суми за земите от ДПФ са заплатени по банкова сметка на Областна дирекция „Земеделие“ гр. Добрич.

По реда на чл. 37в, ал.10 от ЗСПЗЗ, в границите на масивите за ползване в землището, съобразно споразумението, са разпределени земи от ОПФ(неидентифицирана собственост, стопанисвана от общината), с обща площ от 5,351 дка. Дължимите суми за земите от ОПФ се заплащат по банкова сметка на Община Крушари.

Неразделна част от настоящата заповед е окончателният регистър, регистър на имотите по чл.37в, ал.3, т.2 от ЗСПЗЗ и карта на ползването.

Заповедта може да бъде обжалвана по реда на Административнопроцесуалния кодекс, в 14-дневен срок от публикуването ѝ на електронната страница на Областна дирекция „Земеделие”- гр. Добрич.

Копие от заповедта да бъде връчено на началника на ОСЗ Крушари, кмета на с. Бистрец и кмета на община Крушари.

**инж. ДЕСИСЛАВА ИВАНОВА**

*Директор ОД “Земеделие”*